చెన్నూరు ఎత్తిపోతల పథకం

చెన్నూరు ఎత్తిపోతల పథకం అనేది తెలంగాణ రాష్ట్రంలోని చెన్నూరు నియోజకవర్గ పరిధిలో నిర్మిస్తున్న ఎత్తిపోతల పథకం. చెన్నూర్ నియోజకవర్గంలోని 98వేల ఎకరాలకు సాగునీరు అందించేందుకు 1,658 కోట్ల రూపాయలతో తెలంగాణ ప్రభుత్వం ఎత్తిపోతల పథకాన్ని నిర్మిస్తోంది.

మంజూరు 
చెన్నూరు ఎత్తిపోతల పథకానికి 1658 కోట్ల రూపాయలను మంజూరు చేస్తూ 2022, ఏప్రిల్ 23న ప్రభుత్వం జీవో (జీవో ఆర్.టీ నెంబర్. 133) జారీ చేసింది. కాళేశ్వరం ప్రాజెక్టు నుండి 10 టీఎంసీల నీటిని కేటాయిస్తూ, మూడు లిఫ్ట్ ఇరిగేషన్ ప్రాజెక్టుల నిర్మాణం కోసం నిధులు మంజూరు చేసింది.

శంకుస్థాపన 
చెన్నూరు ఎత్తిపోతల పథక నిర్మాణ పనులకు 2023, జూన్ 9న తెలంగాణ రాష్ట్ర ముఖ్యమంత్రి కల్వకుంట్ల చంద్రశేఖర్ రావు శంకుస్థాపన చేశాడు. ఈ కార్యక్రమంలో రాష్ట్ర రోడ్లు భవనాల శాఖామంత్రి వేముల ప్ర‌శాంత్ రెడ్డి, దేవాదాయ శాఖామంత్రి అల్లోల ఇంద్ర‌క‌ర‌ణ్ రెడ్డి, బీసి సంక్షేమ శాఖామంత్రి గంగుల క‌మ‌లాక‌ర్, పెద్దపల్లి ఎంపీ బోర్లకుంట వెంకటేశ్ నేత, చెన్నూర్ ఎమ్మెల్యే బాల్క సుమ‌న్, మంచిర్యాల ఎమ్మెల్యే నడిపల్లి దివాకర్ రావు, బెల్లంపల్లి ఎమ్మెల్యే దుర్గం చిన్న‌య్య‌, ఆదిలాబాదు ఎమ్మెల్యే జోగు రామ‌న్న‌, ఖానాపూర్ ఎమ్మెల్యే ఆజ్మీరా రేఖా నాయ‌క్‌తోపాటు జిల్లా ఇతర ప్రజాప్రతినిధులు, అధికారులు పాల్గొన్నారు.

మూలాలు 

తెలంగాణ జలాశయాలు
నీటిపారుదల ప్రాజెక్టులు
నీటి వనరులు
తెలంగాణ ప్రాజెక్టులు
తెలంగాణ ప్రభుత్వ నిర్మాణాలు